
                                                                                                                  Nr. de înreg. 20.169/31.03.2021


Referat de specialitate
                                              
Subsemnata, Cobjuc Delia, consilier juridic cu atribuţii în domeniul achiziţiilor publice (în temeiul Acordului de Cooperare încheiat cu Asociaţia Comunelor din România – Filiala Judeţeană Iaşi), solicit Consiliului Local al comunei Aroneanu punerea în discuţie şi adoptarea unei hotărâri privind “Achiziţia unor servicii de psihologie pentru beneficiarii Centrului de Zi pentru copii din comuna Aroneanu, Centrului de Zi pentru bătrâni din comuna Aroneanu şi ai Unităţii de îngrijire la domiciliu din comuna Aroneanu”, raport întocmit în conformitate cu art. 136 alin. (8) lit. b) din O.U.G. nr. 57/2019 privind Codul administrativ.
În drept, îmi întemeiez solicitarea pe prevederile legale specifice în materie, respectiv: art. 7 alin. (2) din Legea nr. 98/2016 a achiziţiilor publice publicată în M.Of. nr. 390 din 23 mai 2016, cu modificările și completările ulterioare; Hotărârea nr. 395 din 2 iunie 2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice; Legea nr. 15/2021 a bugetului de stat pe anul 2021; Legea nr. 273/2006 privind finanţele publice locale, cu modificările şi completările ulterioare; CPV din 16 decembrie 2003 de modificare a Regulamentului (CE) nr. 2195/2002 al Parlamentului European şi al Consiliului privind Vocabularul comun privind achiziţiile publice (CPV); Legea nr. 500/2002 privind finanţele publice, cu modificările şi completările ulterioare; Legea nr. 82/1991, a contabilităţii, republicată, cu modificările şi completările ulterioare; O.U.G. nr. 57/2019 privind Codul administrativ.
În fapt, având în vedere specificul activităţii Centrului de zi pentru copii din comuna Aroneanu, a Centrului de zi pentru bătrâni din comuna Aroneanu şi a Unităţii de îngrijire la domiciliu pentru persoane vârstnice, se impune încheierea unui contract de prestări servicii de psihologie pentru beneficiarii acestor centre. Apreciem că din punct de vedere al legislaţiei în vigoare în domeniul achiziţiilor publice sunt întrunite toate condiţiile pentru a efectua această achiziţie.


  Consilier juridic cu atribuţii în achiziţii publice,
                   Cobjuc Delia

